ועדת העבודה, הרווחה והבריאות, כנסת 23, פרוטוקול מספר 125, 2020-12-23 12:55

חיים כץ: התחלנו בבוקר ואנחנו כבר בצוהריים, עדיין ב-23 בדצמבר 2020.

חיים כץ: אני מקווה שלא נגיע לערב, ואם נצטרך, נגיע גם ללילה.

חיים כץ: עדיין ח' בטבת התשפ"א.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא: הצעת צו הביטוח הלאומי (תיקון לוח ח'2 לחוק) (הוראת שעה), התשפ"א-2020.

חיים כץ: היו פה דיונים וסיפורים, מי מדבר, האוצר או ביטוח לאומי?

עלי בינג: מבחינתנו אפשר ישר לעבור להקראה.

חיים כץ: מבחינת

חיים כץ: כם זה בסדר, אבל אני צריך לדעת מה הסיכומים.

מאיר שפיגלר: הסיכום הוא להעמיד את התמיכה הקהילתית הבסיסית על המרה של חצי שעת סיעוד, ולאשר את זה לכל מי שחפץ לקחת את זה, כמובן.

חיים כץ: היה עוד סיכום.

חיים כץ: זה מה שאני זוכר, ואולי שיניתם.

חיים כץ: אלה שמקבלים על ניצולי שואה - - -

עלי בינג: לא נוגעים בהם.

חיים כץ: לא יכולים לעשות המרה.

חיים כץ: שתי הדרגות הנמוכות, של 44 שקלים ו-25 שקלים, לא יכולים לעשות המרה על מנת שלא יתפתו, וישלמו יותר בעבור תמורה יותר נמוכה.

עלי בינג: אמת.

חיים כץ: והקבוצה השלישית של 12,000 איש, ששילמו 148, לצורך העניין יקנו את זה בחצי יחידת שירות, שזה שווה ערך ל-128.

חיים כץ: זאת אומרת, גם את הקבוצה השלישית אנחנו מצ'פרים.

מאיר שפיגלר: ברבע שעה.

חיים כץ: ב-20 שקל.

חיים כץ: אני לא מבין בשעות.

מאיר שפיגלר: זה יותר מ-20 שקל.

מאיר שפיגלר: לא חשוב.

חיים כץ: לכמה זמן הוראת השעה?

עלי בינג: לשלוש שנים.

חיים כץ: למה לשלוש שנים, אם הכהונה היא ארבע שנים?

מאיר שפיגלר: אנחנו רצינו ללא מגבלה.

חיים כץ: עלי, ארבע שנים.

חיים כץ: שלוש שנים זה פחות מדי.

חיים כץ: אני לא יודע אם אני אהיה פה בעוד ארבע שנים כיושב-ראש הוועדה, וחשוב לי שזה יהיה לארבע שנים לפחות.

חיים כץ: הסכמת, תודה.

עלי בינג: אני חושב שהפיילוט היה בבסיסו - - -

חיים כץ: אחרי הפיילוט הגעתם למסקנות, ואתה רוצה שזה יהיה קבוע כמו שמציע מנכ"ל הביטוח הלאומי?

עלי בינג: כן.

עלי בינג: בכל מקרה נחזור לוועדה.

מאיר שפיגלר: לא, הפיילוט היה כבר בסדר גודל של ארבע שנים.

עלי בינג: אני מציע להשאיר את זה לשלוש שנים.

חיים כץ: יש לך שתי אפשרויות: או להשאיר את זה קבוע, כמו שמציע מנכ"ל הביטוח הלאומי, או ארבע שנים.

נעה בן שבת: אני חושבת שכדאי שזה יהיה באיזושהי הוראת שעה, כדי שאפשר יהיה לבחון את זה.

חיים כץ: הוראת שעה לארבע שנים.

מאיר שפיגלר: זה היה עד עכשיו במשך ארבע שנים בפיילוט והוראת שעה.

נעה בן שבת: לא.

נעה בן שבת: אם הבנתי נכון, זה היה פיילוט בשנים 2016 עד 2019, וכל שנה זה השתנה.

נעה בן שבת: מידי שנה התנאים היו שונים.

נעה בן שבת: צריך לזכור שזה היה רק בארבע רשויות.

עלי בינג: כבוד היושב-ראש, ארבע שנים.

עלי בינג: בסדר גמור.

חיים כץ: ארבע שנים.

חיים כץ: תתקני לך.

נעה בן שבת: "צו הביטוח הלאומי (תיקון לוח ח'2 לחוק) (הוראת שעה), התשפ"א-2020.

נעה בן שבת: מתוקף סמכותי לפי סעיף 224ו לחוק הביטוח הלאומי [נוסח משולב] התשנ"ה-1995 (להלן – החוק).

נעה בן שבת: בהסכמת שר האוצר ובאישור ועדת העבודה, הרווחה והבריאות של הכנסת, אני מתקין צו זה.

נעה בן שבת: 1.

נעה בן שבת: תיקון לוח ח'2.

נעה בן שבת: בתקופה שמיום י"ז בטבת התשפ"א, 1 בינואר 2021, עד יום י"ט בטבת התשפ"ה, 31 בדצמבר 2024, יראו כאילו בלוח ח'2 לחוק, אחרי פרט 6 יבוא: 7.

נעה בן שבת: שירותי קהילה תומכת למבוטח, שאינו זכאי לסבסוד שירותי קהילה תומכת".

נעה בן שבת: זה רק המבוטח שאינו זכאי.

נעה בן שבת: אם הוא זכאי לסבסוד, הוא אמור לקבל את הסבסוד.

חיים כץ: את יודעת את הניסוחים.

נעה בן שבת: אדוני, יש עוד משהו שרציתי לוודא.

נעה בן שבת: אנחנו אומרים "מבוטח שאינו זכאי לסבסוד" ואנחנו מתייחסים למצב הקיים היום, אבל משרד הרווחה יכול, לכאורה, בכל עת לשמוט את הסבסוד ולהפסיק אותו.

נעה בן שבת: השאלה אם משרד הרווחה יכול להתחייב ולהגיד שאין לו תוכנית כזאת.

חיים כץ: תעלי את אביגדור קפלן בזום.

חיים כץ: נעה רוצה לשמוע את מה שאתה אומר לגבי שינוי סטטוס של אדם, שהיום הוא מסובסד בגלל מצבו.

חיים כץ: זה כמו אדם שנפלה לו רגל, והיא לא תגדל לו יותר.

 << דובר >> אביגדור קפלן: אני מתחייב לפרוטוקול שאכן, כל מי שמסובסד היום, ימשיך להיות מסובסד גם בעתיד.

נעה בן שבת: אדם שהוא ניצול שואה ועוד לא נכנס לשירות הזה, לא מקבל את הסבסוד.

נעה בן שבת: אם מחר הוא ייכנס, האם אתם מתכוונים לשנות את הקריטריונים לסבסוד?

 << דובר >> אביגדור קפלן: אנחנו לא מתכוונים לשנות את הקריטריונים.

חיים כץ: תודה רבה.

נעה בן שבת: שירותי קהילה תומכת.

נעה בן שבת: לאזרח שאינו זכאי לסבסוד השירותים, כל השירותים כמפורט להלן, הניתנים באמצעות קהילות תומכות או מוכרות על ידי משרד העבודה, הרווחה והשירותים החברתיים.

נעה בן שבת: 1. "שירותי אב קהילה, לרבות ביקור בבית המבוטח אחת לחודשיים לפחות".

חיים כץ: אחת לחודש.

נעה בן שבת: - - - אחת לחודש, אבל מכיוון שחזרנו לסכום הבסיסי - - -

חיים כץ: לא, לא.

חיים כץ: אחת לחודש.

חיים כץ: אחרת לא אמרנו כלום.

לימור לוריא: לא, לא, לא.

לימור לוריא: אחת לחודש זה 190 שקלים.

לימור לוריא: אז אנחנו חוזרים ל-148.

חיים כץ: מה אמרנו?

לימור לוריא: היום 148 שקלים, ונקבע אחת לחודשיים.

חיים כץ: לימור, את אומרת לי שאני לא מבין עברית.

חיים כץ: הדיון היה בעברית, ואמרנו אחת לחודש.

לימור לוריא: אחת לחודש היה אם היינו גובים 0.75.

חיים כץ: את לא רוצה להיכנס לאן שירדנו.

חיים כץ: אמרנו שלא נדבר.

חיים כץ: אמרנו שזה שווה חצי נקודה, ואנחנו נותנים את הזה.

חיים כץ: אז זה לא שווה חצי נקודה.

חיים כץ: אם זה נשאר אחת לחודש, לא עשינו כלום.

שלומי מור: אדוני אמר שלא משתלם לאנשים, בשביל 44 שקלים לחודש, כלומר 88 שקלים, שיבוא אליהם מישהו לעוד ביקור פעם בחודשיים.

שלומי מור: אתה צודק, אז זה ירד.

שלומי מור: מה שמקבלים היום 60,000 איש פעם בחודשיים, יקבלו גם החבר'ה האלה.

שלומי מור: זה אותו מוצר.

שלומי מור: לא שינינו, ודיברנו קודם על זה שיש פה הטבה מובלעת.

חיים כץ: אני לא חי טוב עם זה שעבדת עליי, אבל יאללה.

שלומי מור: לא, חס וחלילה.

חיים כץ: שלומי, עבדת עליי.

שלומי מור: חס וחלילה.

נעה בן שבת: אחת לחודשיים לפחות, ויכול להיות שזה יהיה יותר.

חיים כץ: אל תדאגי, זה לא יהיה.

נעה בן שבת: "וביקורים דחופים במידת הצורך, ותיאום בין המבוטח לגורמי טיפול שונים".

נעה בן שבת: אלה גורמי טיפול, אבל זה עוד לא אותו מתאם טיפול שאנחנו מחכים לתקנות לגביו.

נעה בן שבת: "2.

נעה בן שבת: שירותי תחזוקה ביתית קלה לביצוע תיקונים פשוטים ובסיסיים בבית המבוטח, שאינם בתחום מומחיותו של בעל מקצוע, וכן תיאום עם בעל מקצוע לביצוע התיקונים".

נעה בן שבת: "לחצן מצוקה" – אני רק רוצה לוודא שלגבי התיקון הזה לא אומרים לקשיש: בעוד חודשיים אני אגיע אליך, ואז אחליף את המנורה, אלא שהם באמת זמינים לשירות.

לימור לוריא: ציפי איתנו על הקו?

לימור לוריא: אני מניחה שכן.

ציפי נחשון גליק: התיקונים הם און-ליין.

ציפי נחשון גליק: כשהוא צריך את התיקון, באים אליו.

ציפי נחשון גליק: הביקור פעם בחודשיים הוא ביקור יותר ממושך, שהוא כבר מנהל איתו שיחה ממושכת והוא יושב איתו.

ציפי נחשון גליק: זה ההבדל.

נעה בן שבת: (2) "שירותי תחזוקה ביתית קלה, לביצוע תיקונים פשוטים ובסיסים בבית המבוטח שאינם בתחום מומחיותו של בעל מקצוע וכן תיאום עם בעל מקצוע לביצוע תיקונים; (3) לחצן מצוקה למוקד של הקהילה"; זה מוקד שמפעילה אותה קהילה תומכת?

ציפי נחשון גליק: כן.

נעה בן שבת: (4) "שירותי הפגת בדידות באמצעות השתתפות בפעילות חברתית אחת לשבוע במשך שעה לפחות, מחוץ לבית המבוטח, ולעניין מבוטח המרותק לביתו – פעילות פנאי בבית המבוטח, אחת לשבוע במשך שעה לפחות;" בטור ב' יופיע: 0.5 יחידות בשבוע.

שלומי מור: אצל מרותקי בית, הביקור הוא אחת לחודש.

שלומי מור: זה מה שכתוב בנוסח.

נעה בן שבת: אני לא יודעת על כזה דבר.

נעה בן שבת: איזו הפגת בדידות זאת, אם בן אדם מגיע פעם בחודש?

חיים כץ: זה מה שקורה היום?

שלומי מור: כן.

שלומי מור: אחת לשבוע מחוץ לבית; אחת לחודש בתוך הבית למרותקי בית.

ציפי נחשון גליק: לגבי מרותקי בית, בתוך הבית שלו – אחת לחודש.

ציפי נחשון גליק: אבל מתקיימות איתו שיחות במהלך החודש עוד שלוש פעמים, בנוסף לביקור בבית שהוא להפגת הבדידות.

ורד גורן: אני מנהלת תחום זקנה ברווחה בחולון.

ורד גורן: אנחנו אחת הערים שהשתתפו בפיילוט בארבע השנים האחרונות.

ורד גורן: בפיילוט נכלל גם הנושא של ניקיון יסודי.

ורד גורן: מה לגבי זה?

חיים כץ: זה לא חל.

מאיר שפיגלר: כרגע ירד הכול.

נעה בן שבת: שירותי ניקיון הם חלק משירותי הסיעוד הבסיסיים שצריך לקבל, כחלק מפעילות יום-יום.

נעה בן שבת: אם אנחנו מדברים על ניקיון שניתן במסגרת קהילה תומכת, כשירות מורחב בחוץ, צריך לוודא שאותו אדם שמקבל את הזכאות כאן, תמורת אותה חצי יחידת שירות, יכול גם לקבל שירותי ניקיון נוספים בתשלום בקהילה התומכת.

נעה בן שבת: אבל התשלום יכלול רק את אותו רובד נוסף.

נעה בן שבת: כלומר, מי שבחר לקבל את שירותי הבסיס, על חשבון הקצבה שלו, זה לא ימנע ממנו לקבל את הרובד הנוסף של השירותים בתשלום, במסגרת הקהילה התומכת שבה הוא נמצא.

נעה בן שבת: אני רוצה לוודא שזה כך.

שלומי מור: החוק לא מונע; ביטוח לאומי לא מונע; משרד האוצר לא מונע.

שלומי מור: כשאדם ירצה לקנות רובד נוסף מגורם פרטי, זה ודאי עניין שלו.

נעה בן שבת: לא מגורם פרטי, אלא מהקהילה התומכת.

שלומי מור: מבחינתי זה גורם פרטי.

מאיר שפיגלר: היושב-ראש, הם יכולים תמיד לקחת שעות סיעוד, ולהמיר בכסף את חלקן בוודאות מלאה, ללא צורך באישור של איש, ושליש באישור של עובד סוציאלי.

מאיר שפיגלר: קח הוא יכול לקחת בצורה ישירה מישהו, שיבצע עבורו עבודות ניקיון.

מאיר שפיגלר: מה עוד, שבהגדרת הטיפול הסיעודי שהם זכאים לקבל בהתאם לשעות שיש להם, הם בהחלט אמורים לקבל מגוון רחב מאוד של שירותים, וביניהם גם הנושא של ניקיונות, זולת ניקיון אבק משרפרפים או משהו כזה.

מאיר שפיגלר: הם כן צריכים לטפל, הם כן צריכים לנקות וכן לסייע להם בכל מה שקשור בתחזוקת הבית.

חיים כץ: בבסיסי?

מאיר שפיגלר: בשעות הסיעוד בעין, כשבא מטפל או מטפלת לבית הזכאי.

חיים כץ: בטוח שהוא מנקה.

חיים כץ: בשעות סיעוד בסיסיות שמקבל אדם, ובא מטפל לשעה ביום, הוא מבשל, מכין כוס תה ומנקה את הבית ניקיון קל.

מאיר שפיגלר: נכון.

חיים כץ: אין כמו ניסיון אישי.

חיים כץ: אבא שלי ואימא שלי קיבלו עזרה.

חיים כץ: כל הכבוד לביטוח הלאומי, ועכשיו על אחת כמה וכמה.

קריאה: בראשותו של מאיר?

חיים כץ: לא, זה היה לפני כן.

חיים כץ: מאחר וראיתי שיש נקודות לשיפור, בררתי מבין 9 מיליון אנשים את מאיר, וביקשתי ממנו שיעשה לי טובה, יבוא לנהל את הביטוח הלאומי והוא הסכים, לשמחתנו.

חיים כץ: אחרי שלוש שנים של פיילוט אנחנו יכולים להגיד שהניסיון הצליח.

מאיר שפיגלר: בשביל זה באתי לישיבה הזאת.

מאיר שפיגלר: תודה רבה.

עלי בינג: אולי נאריך את זה בהוראת שעה.

מאיר שפיגלר: אגב, זה מה שרוצים באגף התקציבים – הוראת שעה.

נעה בן שבת: אדוני, עוד שאלה.

נעה בן שבת: אני חוזרת למבוטח המרותק לביתו – פעילות הפנאי בביתו.

נעה בן שבת: אתם אומרים שפעילות הפנאי מתקיימת אחת לחודש במשך שעה.

נעה בן שבת: אולי נציין פעילויות אחרות, כגון שיחות טלפוניות במהלך החודש?

מיכל דלומי: לגבי הפגת בדידות למרותקי בית, אנחנו בעצם מביאים את הפעילות אחד לאחד.

מיכל דלומי: אין לנו יכולת לעשות את זה יותר, כי בפעילות חברתית, מביאים מספר גדול של אנשים למפעיל אחד, ופה אנחנו נותנים פעילות אחד על אחד לאנשים מרותקים, שלא מסוגלים לצאת מהבית.

מיכל דלומי: הרעיון הוא להתחבר לצרכים ולמה שאדם זקוק לו, ולהפעיל אותו במשך שעה.

מיכל דלומי: לדוגמה, אם אדם רוצה לשמוע מוזיקה קלאסית ולדבר על זה, יגיע אליו אדם שמותאם לזה כדי להפיג את הבדידות בתחום הזה.

מיכל דלומי: זה הרעיון.

חיים כץ: ואת רוצה שנאמין לך?

מיכל דלומי: זה מה שאנחנו עושים בקהילות הרגילות.

חיים כץ: היא רוצה שנאמין לה שאנחנו מחזיקים אנשים לפי הרצונות.

חיים כץ: יש לנו כזה מגוון של אנשים שבאים לתת פעילות, שאם מישהו רוצה באך, ואם מישהו רוצה שופן, אז יש שופן.

מיכל דלומי: הרכזת החברתית אחראית לנסות למצוא התאמה.

חיים כץ: היא אחראית, אבל היא לא מוצאת.

חיים כץ: בגלל זה, במקום אחת לחודש, באים אחת לשלושה חודשים.

נעה בן שבת: חוץ מאותה פעילות פרטנית, האם אפשר להוסיף כאן גם שיחות?

חיים כץ: לא.

חיים כץ: אני ממש לא רוצה.

חיים כץ: כי אם אני אכתוב את זה כפעילות, הם לא ייתנו פעילות אחרת.

נעה בן שבת: אם כך, אנחנו אומרים: "פעילות פנאי בבית המבוטח אחת לחודש במשך שעה לפחות".

חיים כץ: את יודעת מה אמרה אימא שלי?

חיים כץ: מה שיותר מדי, זה לא טוב.

חיים כץ: יותר מדי יפה, לא טוב; יותר מדי מתוק, לא טוב; יותר מדי מלוח, לא טוב.

חיים כץ: שיהיה במידה.

נעה בן שבת: "תחילה ותחולה 2.

נעה בן שבת: תחילתו של צו זה ביום י"ז בטבת התשפ"א (1 בינואר 2021) והוא יחול לגבי גמלת סיעוד המשתלמת בעד השנים 2021 עד 2024".

חיים כץ: עד דצמבר.

נעה בן שבת: בעד אותן שנים.

נעה בן שבת: קבענו מראש שזה עד דצמבר 2024.

חיים כץ: מישהו רוצה להגיד משהו?

חיים כץ: אף אחד לא רוצה להגיד כלום?

נעה בן שבת: האם בזום רוצים להגיד?

מאיר שפיגלר: אני, כבוד היושב-ראש.

מאיר שפיגלר: בהמשך למה שאמרת, למרות שמדובר כאן בשלהי כהונתה של הכנסת הנוכחית, מדובר כאן בבשורה משמעותית מאוד לכל האזרחים הוותיקים במדינת ישראל, ובעיקר אלה שחוו את מאורעות השואה.

מאיר שפיגלר: זה דבר שיש בו כדי לתמוך, לתרום, לעזור ולסייע להם בשנים הפחות עצמאיות שלהם.

מאיר שפיגלר: אני חושב שבראשותך הדבר הזה היה יותר מאשר ראוי לקראת סיום כהונת הוועדה.

מאיר שפיגלר: זה מה שאני רוצה לומר.

חיים כץ: תודה רבה.

חיים כץ: באווירה אופטימית זאת אנחנו נעבור להצבעה.

חיים כץ: מי שבעד, ירים את ידו.

חיים כץ: צו הביטוח הלאומי (תיקון לוח ח'2 לחוק) (הוראת שעה), התשפ"א–2020, אושר.

חיים כץ: כל חברי הכנסת שנמצאים פה, והם שניים במספר – חברת הכנסת חוה אתי עטיה ואנוכי – תומכים בצו הזה.

חיים כץ: ניתן עוד קצת מזור לאזרחים הוותיקים.

חיים כץ: תודה רבה לביטוח הלאומי, תודה רבה לאוצר, תודה רבה ליועצת המשפטית, למנהלת הוועדה ולכל מי שנגע בעניין.

חיים כץ: עשיתם עבודה טובה.

חיים כץ: תודה, הישיבה נעולה.